|  |
| --- |
| REPUBLIKA HRVATSKAOSJEČKO-BARANJSKA ŽUPANIJAOPĆINA ERNESTINOVO **Povjerenstvo za provedbu**  **javnog natječaja** |

KLASA: 112-02/20-02/1

URBROJ: 2158/04-03-20-15

Ernestinovo, 9. travnja 2020.

Temeljem članka 20. stavka 4. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08., 61/11, 04/18, 112/19), Povjerenstvo za provedbu javnog natječaja u postupku imenovanja pročelnika Jedinstvenog upravnog odjela Općine Ernestinovo podnosi općinskoj načelnici

**IZVJEŠĆE O**

**PROVEDENOM POSTUPKU JAVNOG NATJEČAJA**

**ZA IMENOVANJE PROČELNIKA**

**S RANG-LISTOM KANDIDATA**

1. Općinska načelnica Općine Ernestinovo donijela je Odluku o raspisivanju javnog natječaja i imenovanju Povjerenstva za provedbu javnog natječaja, KLASA: 112-02/20-01/1, URBROJ: 2158/04-02-20-1 od 2. ožujka 2020.
2. Javni natječaj je objavljen u „Narodnim novinama“, broj 25/20 od 6. ožujka 2020., na službenim mrežnim stranicama Općine Ernestinovo: [www.ernestinovo.hr](http://www.ernestinovo.hr), na oglasnoj ploči Općine Ernestinovo, Vladimira Nazora 64, Ernestinovo, na Hrvatskom zavodu za zapošljavanje te internetskom portalu „Moj posao“. Posljednji dan za podnošenje prijava na natječaj je bio 21. ožujka 2020. (subota) te je završetak roka pomaknut na idući radni dan (23. ožujka 2020.). Na službenoj mrežnoj stranici objavljeni su podaci propisani u članku 19. Zakona o službenicima i namještenicima u lokalnoj i područnoj (regionalnoj) samoupravi.
3. Na javni natječaj za imenovanje pročelnika pristiglo je ukupno sedam (7) prijava.
4. Povjerenstvo je utvrdilo da je pristiglo šest (6) pravodobnih i potpunih prijava te sastavilo listu kandidata, koji ispunjavaju formalne uvjete iz natječaja i koji su time ostvarili pravo na pristup prethodnoj provjeri znanja i sposobnosti kandidata:

1. Međugorac, Marija

2. Mijok, Anela

3. Pancer, Violeta

4. Pavić, Domagoj

5. Ručević, Dario

6. Švast Mikolčević, Ivana

Lista kandidata je sastavljena po abecednom redu prezimena.

Dana 30. ožujka 2020., putem službene mrežne stranice: [www.ernestinovo.hr](http://www.ernestinovo.hr) i oglasne ploče Općine Ernestinovo, navedeni kandidati pozvani su na pisano testiranje i provjeru sposobnosti.

1. Povjerenstvo je utvrdilo da Ivona Kusec ne ispunjava formalne uvjete natječaja, te joj je dana 30. ožujka 2020. upućena obavijest da se ne smatra kandidatom prijavljenim na javni natječaj, a sve u skladu s člankom 21. Zakona o službenicima i namještenicima u lokalnoj i područnoj (regionalnoj) samoupravi. Naime, Ivona Kusec ne ispunjava traženi posebni uvjet, jer je po struci sveučilišna prvostupnica ekonomije. Jedan od traženih posebnih uvjeta bio je:
   * magistar struke ili stručni specijalist pravnog smjera koji ima najmanje jednu godinu radnog iskustva na odgovarajućim poslovima i ispunjava ostale uvjete za imenovanje
   * sveučilišni prvostupnik struke odnosno stručni prvostupnik struke upravno-pravnog smjera koji ima najmanje pet godina radnog iskustva na odgovarajućim poslovima i ispunjava ostale uvjete za imenovanje (može se imenovati na radno mjesto pročelnika Jedinstvenog upravnog odjela ako se na javni natječaj ne javi osoba koja ispunjava propisani uvjet stupnja obrazovanja)
2. Pisano testiranje održano je 6. travnja 2020. u vijećnici Općine Ernestinovo. Kandidatkinja Anela Mijok nije pristupila prethodnoj provjeri znanja, te se sukladno članku 22. stavku 2. Zakona o službenicima i namještenicima u lokalnoj i područnoj (regionalnoj) samoupravi smatra da je ista povukla svoju prijavu na natječaj. Ostali kandidati su pristupili pisanom testiranju znanja.

Ostvareni rezultati:

1. Pancer, Violeta – 7 bodova

2. Pavić, Domagoj – 7 bodova

3. Švast Mikolčević, Ivana – 6 bodova

4. Međugorac, Marija – 5 bodova

5. Ručević, Dario – 2 boda

Kandidati od rednog broja 1. do 4. ostvarili su pravo na interjvu, dok kandidat pod rednim brojem 5. nije ostvario pravo na pristup intervjuu, budući da je na pisanom testiranju postigao manje od 50% bodova.

1. S obzirom na situaciju vezano uz pandemiju COVID-19, praktična provjera poznavanja rada na računalu nije provedena. Naime, svi kandidati dostavili su odgovarajuće dokaze o poznavanju rada na računalu (MS Office alata) pa je ocijenjeno da nije nužno provoditi praktičnu provjeru sposobnosti rada na računalu.
2. Dana 8. travnja 2020. proveden je intervju s kandidatima.

U nastavku se navodi broj ostvarenih bodova svakog pojedinog kandidata, sukladno razgovoru sa svakim pojedinim kandidatom.

|  |  |  |  |  |  |
| --- | --- | --- | --- | --- | --- |
| R.b. | Ime i prezime kandidata | Osobne karakteristike potrebne za obavljanje posla  (1-3 boda) | Interes i motivacija za posao  (1-4 boda) | Profesionalni ciljevi kandidata  (1-3 boda) | UKUPAN BROJ BODOVA |
| 1. | Violeta Pancer | 2 | 3 | 2 | 7 |
| 2. | Domagoj Pavić | 2 | 2 | 1 | 5 |
| 3. | Ivana Švast Mikolčević | 2 | 4 | 3 | 9 |
| 4. | Marija Međugorac | 2 | 2 | 2 | 6 |

1. U skladu sa člankom 22. i 23. Zakona o službenicima i namještenicima u lokalnoj i područnoj (regionalnoj) samoupravi, Povjerenstvo utvrđuje slijedeću:

**RANG-LISTU KANDIDATA PREMA UKUPNOM BROJU OSTVARENIH BODOVA**

|  |  |  |  |  |
| --- | --- | --- | --- | --- |
| R.b. | Ime i prezime kandidata | Pisano testiranje | Intervju | Ukupan broj bodova |
| 1. | Ivana Švast Mikolčević | 6 | 9 | 15 |
| 2. | Violeta Pancer | 7 | 7 | 14 |
| 3. | Domagoj Pavić | 7 | 5 | 12 |
| 4. | Marija Međugorac | 5 | 6 | 11 |

1. Slijedom naprijed navedenog, **Povjerenstvo predlaže općinskoj načelnici donijeti rješenje o imenovanju pročelnice Jedinstvenog upravnog odjela, kojim se Ivana Švast Mikolčević imenuje pročelnicom.** Prije donošenja rješenja o imenovanju, izabrana kandidatkinja dužna je dostaviti dokaz o zdravstvenoj sposobnosti za obavljanje poslova radnog mjesta na koje se prima, izdan od ovlaštenog specijalista medicine rada.
2. Rješenje o imenovanju pročelnice obvezno se ima dostaviti svim kandidatima prijavljenim na javni natječaj (osim osobi koja se ne smatra kandidatom).

*Povjerenstvo za provedbu javnog natječaja*

1. *Maja Bračun*
2. *Ante Modrić*
3. *Damir Matković*